Марко Ганчев
Пътни инциденти

chitanka.info

Отде разбра изпуснатият лъч,

че хората закърмени са с мляко,

та всичко друго порази непряко,

а върху млякото изсипа жлъч?

Така додето да се укроти

навремето и дивата кобила,

що много грънци с мляко е разбила!

Трошиш ги, но обязден си и ти!

Дедите ни — ранени от коне.

Децата ни — от атомно копито.

Да стигнем до местата, към които

сме тръгнали, по-скоричко поне…

Май 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.